उमरिया
उमरिया (Umaria) भारत के मध्य प्रदेश राज्य के उमरिया ज़िले में स्थित एक नगर है। यह उस ज़िले का मुख्यालय भी है। यह उमरार नदी के किनारे बसा हुआ है, जो महानदी की एक उपनदी है। इसी नदी पर उमरिया का नाम पड़ा है। जिला खनिजों से समृद्ध है। जिले में पाया जाने वाला सबसे महत्वपूर्ण खनिज कोयला है और परिणामस्वरूप जिले में साउथ ईस्टर्न कोलफील्ड लिमिटेड द्वारा 8 खदानें संचालित की जा रही हैं। प्रसिद्ध बांधवगढ़ राष्ट्रीय उद्यान (ताला) और संजय गांधी थर्मल पावर स्टेशन मंगथर (पाली) जिले में स्थित हैं।